    Ìdí rẹ̀ nì yí, ẹ̀yin ènìyàn wa, tí o fi di pé ẹ rí gbogbo wa tí a pinnu lọ́kàn wa pé àfi dandan bí a ti ayé lọ sí ẹnu odi ọ̀run, sí òkè Ìrònú ti ń bẹ nínú Igbó Elégbèjè, ìlú ni Òkè Ìrònú, ó eà lẹ́nu odi ọ̀run, ṣùgbọ́n inú rẹ̀ ni Igi Ìrònú wà èso èyí tí ó le ṣe ìlẹ̀ yìí loore. À ń lọ nítorí egbẹ̀rún ìran ti ń bọ̀ lẹ́yìn, à ń lọ nítorí gbogbo yín. Kò sí nǹkan tí ó dùn mọ inú Olódùmarè rékọjá pé kí ènìyàn mú kí ayé ẹlòmíràn ddi dáadáa, kò sí nǹkan tí ó dùn mọ́ inú Olódùmarè bí i kí ènìyàn jẹ, kí o fún ẹlòmíràn ní ààyè àti jẹ kí ènìyàn mu kí ó sì fún ọmọ ẹlòmíràn ni ààyé àti mu. Ẹni tí kò fẹ́ ki ti ẹlòmíràn dára jẹ́ kìnìhún láàrin àwọn ẹranko, àsá ìdí láàrin ẹyẹ, paramọ́lẹ̀ láàrin ejò, bẹ́ẹ̀ ni orúkọ àwọn ẹranko wọ̀nyí ti bàjẹ́ láàrin ìgbẹ́ sísá ni gbogbo ẹ̀dá alààyè ń sá fún wọn.
    Idi re ni yi, eyin eniyan wa, ti o fi di pe e ri gbogbo wa ti a pinnu lokan wa pe afi dandan bi a ti aye lo si enu odi orun, si oke Ironu ti n be ninu Igbo Elegbeje, ilu ni Oke Ironu, o ea lenu odi orun, sugbon inu re ni Igi Ironu wa eso eyi ti o le se ile yii loore. A n lo nitori egberun iran ti n bo leyin, a n lo nitori gbogbo yin. Ko si nnkan ti o dun mo inu Olodumare rekoja pe ki eniyan mu ki aye elomiran ddi daadaa, ko si nnkan ti o dun mo inu Olodumare bi i ki eniyan je, ki o fun elomiran ni aaye ati je ki eniyan mu ki o si fun omo elomiran ni aaye ati mu. Eni ti ko fe ki ti elomiran dara je kinihun laarin awon eranko, asa idi laarin eye, paramole laarin ejo, bee ni oruko awon eranko wonyi ti baje laarin igbe sisa ni gbogbo eda alaaye n sa fun won.